open-index/open-wikipedia-markdown huggingface dataset:
Περιβαλλοντικός ρατσισμός

μικρογραφία|Η Alicia Keys και ο Benjamin Chavis σε διαμαρτυρία στη Νέα Υόρκη.
Ο **περιβαλλοντικός ρατσισμός**, σύμφωνα με τον Benjamin Chavis, είναι η φυλετική διάκριση στην χάραξη περιβαλλοντικής πολιτικής, η επιβολή κανονισμών και νόμων, η συνειδητή στόχευση κοινοτήτων μη λευκών ατόμων για εγκαταστάσεις τοξικών αποβλήτων, η επίσημη έγκριση της επικίνδυνης για την ζωή παρουσίας δηλητηρίων και  στις κοινότητές μας και το ιστορικό εξαίρεσης μη λευκών ατόμων από την ηγεσία των οικολογικών κινημάτων.

Άρα ο περιβαλλοντικός ρατσισμός:"αναφέρεται σε κάθε πολιτική, πρακτική ή οδηγία που επηρεάζει ή αδικεί κατά διαφορετικό τρόπο (είτε σκόπιμα είτε όχι) άτομα, ομάδες ή κοινότητες με βάση την φυλή ή το χρώμα". Εκατοντάδες έρευνες συμπεραίνουν σήμερα ότι, γενικά, οι εθνικές μειονότητες, οι αυτόχθονες πληθυσμοί, τα μη λευκά άτομα, και οι κοινότητες χαμηλού εισοδήματος αντιμετωπίζουν μεγαλύτερη επιβάρυνση από την περιβαλλοντική έκθεση στη ρύπανση του αέρα, του νερού και του εδάφους από την βιομηχανοποίηση, την στρατιωτικοποίηση και τις καταναλωτικές πρακτικές. Για να καταλάβουμε γιατί η περιβαλλοντική δικαιοσύνη είναι σημαντική, πρέπει μόνο να θυμηθούμε ότι το κίνημα ενάντια στον περιβαλλοντικό ρατσισμό είναι το αποτέλεσμα αυτού που συμβαίνει όταν οι άνθρωποι φοβούνται ότι οι ζωές τους και η υγεία τους μπαίνουν δυσανάλογα σε κίνδυνο εξαιτίας του χρώματος του δέρματός τους ή του ήχου της προφοράς τους. 
 


Κατηγορία:Περιβάλλον και κοινωνία
Κατηγορία:Ρατσισμός
Προοδευτικόν Εργατοτεχνικόν Κόμμα

Τo **Προοδευτικόν Εργατοτεχνικόν Κόμμα** (**Π.Ε.Κ.**) ήταν ελληνικό πολιτικό κόμμα που ιδρύθηκε το 1956.

## Ιστορικό
Το Προοδευτικό Εργατοτεχνικό Κόμμα ιδρύθηκε στις 4 Ιανουαρίου 1956 από τον δήμαρχο Αθηναίων και πρώην στρατιωτικό Παυσανία Κατσώτα.

Το κόμμα αυτό δεν συμμετείχε ποτέ σε βουλευτικές εκλογές. Το Σεπτέμβριο του 1961 εντάχθηκε μαζί με άλλα κόμματα του κέντρου και της κεντροαριστεράς στην Ένωση Κέντρου, με την οποία ο Κατσώτας εκλέχθηκε βουλευτής, σε όλες τις εκλογικές αναμετρήσεις της δεκαετίας του 1960.

## Πηγές
*J. Meynaud, Πολιτικές δυνάμεις στην Ελλάδα, Μπάυρον, Αθήνα 1966, σελίδες 521-522

Κατηγορία:Πρώην φιλελεύθερα κόμματα στην Ελλάδα
Σιλβάνα Τζιακομπίνι

Η **Σιλβάνα Τζιακομπίνι** (ιταλικά: Silvana Giacobini), 27 Φεβρουαρίου 1939) είναι
Ιταλίδα δημοσιογράφος, συγγραφέας και παρουσιάστρια τηλεόρασης.

## Καριέρα
Η Τζιακομπίνι ξεκίνησε την καριέρα της ως δημοσιογράφος τη δεκαετία του '70, δουλεύοντας για την Rusconi Editore στα περιοδικά "Eva Express" και "Gioia", της οποίας έγινε διευθύντρια για αρκετά χρόνια.

Το 1994 σχεδίασε και διευθύνε το εβδομαδιαίο περιοδικό Chi για την Arnoldo Mondadori Editore και στη συνέχεια επικεφαλής του περιοδικού "Diva and Donna", ενός περιοδικού που δημιουργήθηκε και δημοσιεύθηκε από τον Cairo Editore. Με τα χρόνια η Τζιακομπίνι έχει συνομιλήσει με προσωπικότητες του διαμετρήματος του Τζιάνι Βερσάτσε, της Χιλάρυ Κλίντον, της Ελιζαμπεθ Τέιλορ και του Τζορτζ Κλουνει.

## Συγγραφικό έργο
Η Τζιακομπίνι έχει γράψει επίσης αρκετά μυθιστορήματα, όπως το La Signora della Città (1994) και το Unacqua la darkness (1999), και τα δύο εκδόθηκαν από τον Arnoldo Mondadori Editore και στις δύο περιπτώσεις τα μυθιστορήματα έχουν προσαρμοστεί σε ταινίες για την τηλεόραση, εκ των οποίων η Τζιακομπίνι έχει επεξεργαστεί το σενάριο. 

Το 2003 δημοσίευσε επίσης τη συλλογή ποιημάτων Λουλούδια στο παρμπρίζ και το 2007 το μυθιστόρημα 
Κλείστε τα μάτια του. Το 2009 δημοσίευσε το μυθιστόρημα "Know your secret" , το οποίο ακολούθησε το 2011 μυθιστορημα "η έβδομη ψυχή ". Η Τζιακομπίνι δημοσίευσε και επιμελήθηκε επίσης τις βιογραφίες της Σοφία Λώρεν και του Αλμπέρτο Σόρντι.

## Τηλεοπτικές εκπομπές
* *Il corrierino della musica* (Programma Nazionale, 1966)
* *[[Lettere a Silvana]]* (Quinta Rete, 1977) 
* *Insieme con Gioia* (Antenna Nord, 1978)
* *[[Aspettando Mezzogiorno]]* (Rai 1, 1990)
* *[[Gente comune (programma televisivo)|Gente comune]]* (Canale 5, 1990-1991)
* *[[Chi c'è... c'è]]* (Rete 4, 1995-1996)
* *[[Celebrità (programma televisivo)|Celebrità]]* (Canale 5, 2000-2002)
* *[[Nessuno è perfetto (programma televisivo)|Nessuno è perfetto]]* (Canale 5, 2003)

## Παραπομπές


## Εξωτερικοί σύνδεσμοι
* Η 

 
Κατηγορία:Ιταλίδες δημοσιογράφοι
Κατηγορία:Ιταλοί συγγραφείς
Κατηγορία:Ιταλίδες τηλεπαρουσιάστριες
Ελένη Σωτηρίου

Η **Ελένη Σωτηρίου** (γενν. 1972 στις Ερυθρές) είναι Ελληνίδα πολιτικός. 

Είναι ιδρυτικό μέλος της ΚΟΕ. Στις ευρωεκλογές του 2009 ήταν δεύτερη στη λίστα του ψηφοδελτίου του ΣΥΡΙΖΑ, ενώ ήταν υποψήφια και στις ευρωεκλογές του 2014. Στις εκλογές του Ιανουαρίου 2015 εξελέγη στο Ελληνικό Κοινοβούλιο με τον ΣΥΡΙΖΑ εκπροσωπώντας την εκλογική περιφέρεια Αττικής. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αττικής
Three Flavours Cornetto (τριλογία)

Η τριλογία ***Three Flavours Cornetto*** (γνωστή επίσης και ως ***Cornetto*** ή ***Blood and Ice Cream***) είναι μία σειρά κωμικών βρετανικών ταινιών σε σκηνοθεσία Έντγκαρ Ράιτ, σε σενάριο Ράιτ και Σάιμον Πεγκ και σε παραγωγή Νίρα Παρκ. Στην τριλογία, βασικοί πρωταγωνιστές είναι ο Σάιμον Πεγκ και ο Νικ Φροστ. Η τριλογία εμπεριέχει τις εξής ταινίες: *[[Το ξύσιμο των νεκρών|Shaun of the Dead]]* (2004), *[[Καυτοί και Άσφαιροι|Hot Fuzz]]* (2007)  και *[[The World's End (ταινία)|The World's End]]* (2013).

Συνολικά, η τριλογία είχε ένα μπάτζετ που ανερχόταν στα 38 εκατομμύρια δολάρια, με τα συνολικά της έσοδα να ξεπερνούν τα 156 εκατομμύρια δολάρια παγκοσμίως. Και οι τρεις ταινίες της τριλογίας, απέσπασαν θετικές κριτικές από τους κριτικούς.

## Παραπομπές


## Εξωτερικοί σύνδεσμοι
*
*
*

Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Έντγκαρ Ράιτ
Κατηγορία:Ταινίες σε σενάριο Σάιμον Πεγκ
Κατηγορία:Ταινίες σε σενάριο Έντγκαρ Ράιτ
Κατηγορία:Τριλογίες
Κατηγορία:Κωμικές σειρές ταινιών
Απόσκεπος Καστοριάς

Ο **Απόσκεπος** είναι ορεινό χωριό της Περιφερειακής Ενότητας Καστοριάς με υψόμετρο 880 μέτρα.

## Γεωγραφία - Ιστορία
Ο Απόσκεπος βρίσκεται στις νοτιοδυτικές πλαγιές του όρους Βίτσι (Βέρνο) σε απόσταση 6 χλμ. βόρεια της Καστοριάς. Το χωριό είναι κτισμένο  σε  δασώδη κόγχη του βουνού με θέα προς τη λίμνη της Καστοριάς και τη "Βόρεια Παραλία" της πόλης. Χαρακτηριστική είναι η λιθόστρωτη πλατεία της με τα αιωνόβια πλατάνια και τις 12 πέτρινες βρύσες της. Διαθέτει αρκετούς ξενώνες και ενοικιαζόμενα δωμάτια. Το 1918 αναφέρεται επίσημα στο ΦΕΚ 259Α - 29/12/1918 να ορίζεται έδρα της ομώνυμης κοινότητας που τότε ανήκε στο νομό Φλωρίνης. Σύμφωνα με το σχέδιο Καλλικράτης, μαζί με την Καστοριά, την Χλόη και το Κεφαλάρι αποτελούν τη δημοτική κοινότητα Καστοριάς που υπάγεται στη δημοτική ενότητα Καστοριάς του δήμου Καστοριάς και ο πληθυσμός της, σύμφωνα με την απογραφή του 2011, ανέρχεται σε 139 μόνιμους κατοίκους.
## Πληθυσμός

## Εξωτερικοί σύνδεσμοι
*Καζάνι Αποσκέπου από τον ιστότοπο https://el.wikiloc.com

## Φωτογραφίες

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Καστοριάς
Κατηγορία:Χωριά της περιφερειακής ενότητας Καστοριάς
Ματέο Μούζεκ

Ο **Ματέο Μούζεκ** (*Mateo Mužek*, γενν. 29 Απριλίου 1995) είναι Κροάτης επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την ΑΕ Λάρισας. 

## Σταδιοδρομία σε συλλόγους
Ο Μούζεκ έχει αγωνιστεί στις κροατικές ΝΚ Χρβάρτσκι Ντραγκόβολιατς και ΧΝΚ Γκόριτσα και στις σλοβενικές ΝΝΣ Ζαβρτς και ΝΚ Ρούνταρ Βελένιε.

Στις 28 Ιουλίου 2017, υπέγραψε διετές συμβόλαιο με τη Νεφτσί Μπακού. Στις 21 Φεβρουαρίου 2018, αποχώρησε από την ομάδα. 

Στις 26 Ιανουαρίου 2019, υπέγραψε στην σκωτσέζικη Σεντ Μίρεν μέχρι το τέλος της σεζόν. Αποχώρησε από την ομάδα στο τέλος του συμβολαίου του και υπέγραψε στην Σερίφ Τιράσπολ. 

Στις 17 Ιανουαρίου 2020, υπέγραψε συμβόλαιο 1,5 έτους με την ΑΕ Λάρισας.

## Διεθνής σταδιοδρομία
Ο Μούζεκ έχει υπάρξει διεθνής με τις «μικρές» Εθνικές Κροατίας U19, U20 και U21. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές ΝΚ Χρβάρτσκι Ντραγκόβολιατς
Κατηγορία:Ποδοσφαιριστές ΧΝΚ Γκόριτσα
Κατηγορία:Ποδοσφαιριστές ΝΚ Ζαβρτς
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές ΝΚ Ρούνταρ Βελένιε
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Ποδοσφαιριστές Νεφτσί Μπακού ΠΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές ΦΚ Σαχτιόρ Καραγκαντί
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές Σεντ Μίρεν ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές Πρωταθλήματος Μολδαβίας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Αδελαΐδα του Λουβαίν

H **Αδελαΐδα**, Adelaide (απεβ. π. 1158) από τον Οίκο του Ρέγκιναρ ήταν κόρη του κόμη του Λουβαίν και με τον γάμο της έγινε δούκισσα της Λωρραίνης.

## Βιογραφία
Ήταν η πρώτη κόρη του Ερρίκου Γ΄ κόμη του Λουβαίν και της Γερτρούδης, κόρης του Ροβέρτου Α΄ κόμη της Φλάνδρας. Όταν απεβίωσε ο σύζυγός της Σιμόν Α΄, αποσύρθηκε στο αββαείο Ταρτ.

## Οικογένεια
Παντρεύτηκε τον Σιμόν Α΄ δούκα της Λωρραίνης και είχε τέκνα:
* Ματθαίος Α΄ 1119-1176, δούκας της Λωρραίνης.
* Ροβέρτος, κύριος τού Φλοράνζ.
* Αγάθη, παντρεύτηκε τον Ρενώ Γ΄ των Ιβρέα κόμη της Βουργουνδίας.
* Χέντβιχ/Εντβίζ, παντρεύτηκε τον Φρειδερίκο Γ΄ κόμη τού Τουλ.
* Μπέρτα, παντρεύτηκε τον Χέρμαν Γ΄ μάργραβο τού Μπάντεν.
* Ματθίλδη, παντρεύτηκε τον Γοδεφρείδο Α΄ κόμη τού Σπόνχαϊμ.
* Βαλδουίνος
* Ιωάννης.

## Παραπομπές


## Πηγές
*Adelaide de Louvain

Κατηγορία:Οίκος του Ρέγκιναρ
Κατηγορία:Δούκισσες της Λωρραίνης
Πλαίσιο ABC

Το **πλαίσιο ABC** ήταν μια πρόταση για λύση του Κυπριακού στις αρχες της δεκαετίας του 1980, η οποία προτάθηκε από κοινού από τις ΗΠΑ, την Βρετανία και τον Καναδά (εξ ου και το όνομα ΑBC - American- British- Canadian). To σχέδιο απορρίφθηκε απο την ελληνοκυπριακή πλευρά και τον Σπύρο Κυπριανού.

Κατηγορία:Σχέδια λύσης Κυπριακού
Ναός του Αγίου Πέτρου των Δομινικανών (Ηράκλειο)

Ο **ναός του Αγίου Πέτρου των Δομινικανών** είναι εκκλησία η οποία ήταν το ιστορικό  καθολικό της μονής των Δομινικανών στο Ηράκλειο. Ο ναός άρχισε να κτίζεται στα μέσα του 13ου αιώνα και ήταν μια από τις μεγαλύτερες εκκλησίες του καθολικού δόγματος στην πόλη. Επί οθωμανικών χρόνων μετατράπηκε σε τζαμί, γνωστό ως Σουλτάν Ιμπραήμ. Πλέον έχει αναστηλωθεί και λειτουργεί ως επετειακός ναός και συνεδριακός χώρος.

Ο ναός έχει τη μορφή μεγάλου μεγέθους μονόκλιτης ξυλόστεγης βασιλικής, ενώ το ιερό και τα παρεκκλήσια στεγάζονται με σταυροθόλια. Σε ένα από τα παρεκκλήσια σώζονται τοιχογραφίες. Οι ενετικές πηγές αναφέρουν ότι ο ναός ήταν τόπος ταφής επιφανών Βενετών. Στο χώρο γύρω από το ναό, ιδίως κάτω από το κτίριο Καστέλλα έχουν βρεθεί τάφοι της δεύτερης βυζαντινής εποχής και ίχνη κατοίκησης από την αραβική εποχή.

## Παραπομπές


Πετρος Δομινικανων
Γεωργιανό Όνειρο

Το **Γεωργιανό Όνειρο - Δημοκρατική Γεωργία** (), γνωστό και ως **Κοτσέμπι**, είναι πολιτικό κόμμα στη Γεωργία. Ιδρύθηκε την 19η Απριλίου 2012 από τον δισεκατομμυριούχο επιχειρηματία και πολιτικό Μπιτζίνα Ιβανισβίλι. Είναι το μεγαλύτερο κόμμα της χώρας και αποτελεί την συμπολίτευση, ενώ μετά την παραίτηση κομμάτων της αντιπολίτευσης το 2025 είναι κυρίαρχο με ευρύτατη πλειοψηφία στο κοινοβούλιο της χώρας.

Το 2012 ήταν το κυρίαρχο κόμμα της ομώνυμης εξαμελούς πολιτικής συμμαχίας που κέρδισε στις κοινοβουλευτικές εκλογές του 2012.

## Ιστορία
Η αρχή του κόμματος έγινε τον Δεκέμβριο του 2011 με το πολιτικό κίνημα Γεωργιανό Όνειρο του Ιβανισβίλι. Επίσημα ιδρύθηκε την 21η Απριλίου 2012 και, επειδή ο Ιβανισβίλι δεν ήταν πολιτογραφημένος στη Γεωργία τότε, η δικηγόρος Μανάνα Κομπακίτζε ανέλαβε προσωρινά και κατ'όνομα μόνο την προεδρία του κόμματος. Στο Γεωργιανό Όνειρο – Δημοκρατική Γεωργία συμμετείχαν πολλές αξιόλογες πολιτικές φυσιογνωμίες: ο πολιτικός, δημοσιογράφος και ακτιβιστής για τα ανθρώπινα δικαιώματα Σοζάρ Σουμπάρι, ο πρώην πρέσβης της Γεωργίας στην Ουάσιγκτον Τέντο Τζαπαρίτζε, ο διεθνής γκρανμαιτρ στο σκάκι Ζουράμπ Αζμαϊπαρασβίλι, ο επικεφαλής της Επιτροπής Άμυνας Ηρακλής Σεσιασβίλι, ο λογοτέχνης Γκουράμ Οντισάρια και ο διάσημος ποδοσφαιριστής Κάχα Κάλατζε.

Το Γεωργιανό Όνειρο αναμετρήθηκε με το πρώην κυβερνών κόμμα Ενωμένο Εθνικό Κίνημα (UMN) στις κοινοβουλευτικές εκλογές του 2012. Ο εξαμελής πολιτικός συνασπισμός Γεωργιανό Όνειρο συγκέντρωσε το 54,97% των ψήφων και τις 85 έδρες του κοινοβουλίου, ενώ το Ενωμένο Εθνικό Κίνημα πήρε το 40,34% των ψήφων.

Στις κοινοβουλευτικές εκλογές του 2016 κέρδισε ο πολιτικός συνασπισμός Γεωργιανό Όνειρο, συγκεντρώνοντας το 48,68% των ψήφων και τις 115 από τις 150 έδρες, ενώ το Ενωμένο Εθνικό Κίνημα πήρε το 27,11% των ψήφων και τις 27 έδρες.

## Συνασπισμός Γεωργιανό Όνειρο
Το κόμμα Γεωργιανό Όνειρο - Δημοκρατική Γεωργία ηγείται στον Συνασπισμό Γεωργιανό Όνειρο, που αρχικά αποτελούταν από έξι πολιτικά κόμματα διαφορετικής πολιτικής ιδεολογίας.

### Κοινοβουλευτικές Παρατάξεις

* Γεωργιανό Όνειρο: 59 έδρες
*Γεωργιανό Όνειρο – Βιοκαλλιεργητές: 6 έδρες
*Γεωργιανό Όνειρο – Για την περιφερειακή ανάπτυξη: 6 έδρες
* Γεωργιανό Όνειρο – Πράσινοι: 6 έδρες
*Γεωργιανό Όνειρο – Ισχυρή Οικονομία: 10 έδρες
*Γεωργιανό Όνειρο – Για ισχυρή Γεωργία: 6 έδρες. 

### Πρώην κόμματα - μέλη

* Η Γεωργία Μας - Ελεύθεροι Δημοκράτες - 8 έδρες (αποχώρησε από τον συνασπισμό και έγινε αντιπολιτευόμενο κόμμα την 5η Νοεμβρίου 2014)
* Εθνικό Φόρουμ - 6 έδρες (αποχώρησε από το συνασπισμό την 3η Απριλίου 2016)
* Ρεπουμπλικανικό Κόμμα Γεωργίας - 10 έδρες (αποχώρησε από τον συνασπισμό τον Μάρτιο του 2016)
* Η Βιομηχανία θα σώσει τη Γεωργία - 6 έδρες (αποχώρησε από τον συνασπισμό πριν τις εκλογές του 2016)
* Σοσιαλδημοκράτες για την Ανάπτυξη της Γεωργίας - 6 έδρες (τα μέλη αποχώρησαν τον Φεβρουάριο και το Μάρτιο του 2019 για θέματα σχετικά με το δικαστικό και το συνταξιοδοτικό σύστημα)
*Συντηρητικό Κόμμα Γεωργίας - 6 έδρες (αποχώρησαν για τις Γεωργιανές διαδηλώσεις του 2019).

## Παραπομπές

Κατηγορία:Πολιτικά κόμματα στη Γεωργία
Μαργαρίτα του Ζουανβίλ

H **Μαργαρίτα**, γαλλ. Margarete (1354 - 1418) από τον Οίκο του Ζουανβίλ ήταν Γαλλίδα ευγενής, κόρη και κληρονόμος του κυρίου του Ζουανβίλ και κόμη του Βωντεμόν. Με τον 1ο γάμο της έγινε κυρία του Μονταιγκύ· με τον δεύτερο κόμισσα της Γενεύης. Στον τρίτο σύζυγό της έδωσε τους τίτλους της.

## Βιογραφία
Ήταν κόρη και κληρονόμος του Ερρίκου κυρίου του Ζουανβίλ και, ως Ερρίκου Ε΄, κόμη του Βωντεμόν και της Μαρίας του Λουξεμβούργου. Όταν ήταν 7 ετών ο πατέρας της απεβίωσε και τον διαδέχθηκε.

To 1378 o αδελφός του (2ου) συζύγου της, ο Ροβέρτος, εξελέγη ως Αντίπαπας Κλήμης Ζ΄. Τρίτος σύζυγος ήταν ο Φρειδερίκος, δευτερότοκος γιος του δούκα της Λωρραίνης. Το δουκάτο περιήλθε στον μεγαλύτερο αδελφό του Κάρολο Β΄ και ο Φρειδερίκος δεν είχε τίτλο (ιδιοκτησία). Με τον γάμο αυτόν ο Φρειδερίκος Α΄ έγινε jure auxoris κόμης του Βωντεμόν. Τον Κάρολο Β΄ διαδέχθηκε η κόρη του Ισαβέλλα, έτσι το δουκάτο πέρασε στον Οίκο των Βαλουά-Ανζού. Ο εγγονός της Νικόλαος Α΄ δούκας της Λωρραίνης ήταν ο τελευταίος άρρην των Βαλουά-Ανζού και τον διαδέχθηκε η θεία του Γιολάντα των Βαλουά-Ανζού, σύζυγος του Φρειδερίκου Β΄ κόμη του Βωντεμόν. Ο τελευταίος ήταν εγγονός του Φρειδερίκου Α΄, έτσι το δουκάτο επέστρεψε στον Οίκο της Λωρραίνης. Ο Οίκος αργότερα απέκτησε τον κλάδο Λωρραίνης-Γκιζ, που κατείχαν το Ζουανβίλ. Το 1745 ο Φραγκίσκος Γ΄ δούκας της Λωρραίνης νυμφεύτηκε τη Μαρία Θηρεσία των Αψβούργων, αρχιδούκισσα της Αυστρίας, βασίλισσα της Ουγγαρίας, Βοημίας και Γερμανίας, τίτλοι που έμειναν στον Οίκο του, πιο γνωστό ως Αψβούργων-Λωρραίνης.

## Οικογένεια
Παντρεύτηκε το 1367 τον Ιωάννη των Σαλόν, κύριο του Μονταγκύ (1340-1373), αλλά δεν απέκτησε απογόνους.

Το 1374 η Μαργαρίτα έκανε δεύτερο γάμο, με τον Πέτρο κόμη της Γενεύης (απεβ. 1392). Δεν είχαν παιδιά.

Το 1392 έκανε τρίτο γάμο. με τον Φρειδερίκο (1368-1415), γιο του δούκα της Λωρραίνης και είχε τέκνα:
* Αντώνιος 1368-1458, κόμης του Βωντεμόν και κύριος του Ζουανβίλ.
* Ελισάβετ π. 1395-1456, παντρεύτηκε τον Φίλιππο Β΄ κόμη του Νασσάου-Βάιλμπουργκ.
* Μαργαρίτα, παντρεύτηκε τον Τιμπώ Β΄ του Μπλαμόν.

## Πηγές
* Henri-François Delaborde: Jean de Joinville et les seigneurs de Joinville, Librairie Picard et fils, Paris, 1894, p. 215, Online

## Παραπομπές


Κατηγορία:Οίκος του Βωντεμόν
Κατηγορία:Γαλλίδες κόμισσες
1917 (ταινία)

Το ***1917*** είναι πολεμική ταινία του 2019 σε σκηνοθεσία Σαμ Μέντες. Στην ταινία πρωταγωνιστούν οι Τζορτζ ΜακΚάι και Ντιν-Τσαρλς Τσάπμαν. Βασίζεται σε μια ιστορία που είπε στον Μέντες ο πατρικός παππούς του, Άλφρεντ Μέντες, και αφηγείται στην ιστορία δύο νεαρών Βρετανών στρατιωτών κατά τη διάρκεια του Α΄ Παγκοσμίου Πολέμου των οποίων η αποστολή είναι παραδώσουν μια προειδοποίηση για ενέδρα λίγο μετά την υποχώρηση των Γερμανών στη γραμμή Χίντεμπουργκ, κατά τη διάρκεια της επιχείρηση Άλμπεριχ, το 1917. 

Η ταινία ανακοινώθηκε επισήμως τον Ιούνιο του 2018, και οι ΜακΚάι και Τσάπμαν προσελήφθησαν τον Οκτώβριο και οι υπόλοιποι ηθοποιοί τον επόμενο Μάρτιο. Τα γυρίσματα έλαβαν χώρα από τον Απρίλιο μέχρι τον Ιούνιο του 2019 σε Αγγλία και Σκωτία, με τον φωτογράφο Ρότζερ Ντίκινς να χρησιμοποιεί μακριές λήψεις ώστε η ταινία να φαίνεται σαν μια συνεχόμενη λήψη. Η ταινία έκανε πρεμιέρα στο Ηνωμένο Βασίλειο στις 4 Δεκεμβρίου 2019 και η διανομή της στους κινηματογράφους στις Ηνωμένες Πολιτείες άρχισε στις 25 Δεκεμβρίου και στο Ηνωμένο Βασίλειο στις 10 Ιανουαρίου 2020.

Η ταινία έλαβε κριτικές για τη σκηνοθεσία του Μέντες, τις ερμηνείες, τη φωτογραφία, τη μουσική, τον ήχο και τη ρεαλιστική απεικόνιση του θέματός της. Η ταινία προτάθηκε για 10 βραβεία Όσκαρ, συμπεριλαμβάνουν των βραβείων καλύτερης ταινίας, σκηνοθεσίας και πρωτότυπου σεναρίου, για την 92η απονομή των βραβείων, κερδίζοντας τελικά τρία βραβεία, συμπεριλαμβανομένου του βραβείου καλύτερης κινηματογραφίας και ειδικών εφφέ. Στις 77ες Χρυσές Σφαίρες κέρδισε το βραβείο καλύτερης δραματικής ταινίας και καλύτερης σκηνοθεσίας και έλαβε το βραβείο καλύτερης ταινίας από το σωματείο παραγωγών των ΗΠΑ.

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

κατηγορία:Ταινίες του 2019
Κατηγορία:Αμερικανικές επικές ταινίες
Κατηγορία:Βρετανικές επικές ταινίες
Κατηγορία:Αμερικανικές πολεμικές ταινίες
Κατηγορία:Βρετανικές πολεμικές ταινίες
Κατηγορία:Αμερικανικές ιστορικές ταινίες
Κατηγορία:Βρετανικές ιστορικές ταινίες
Κατηγορία:Βρετανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες γυρισμένες στη Σκωτία
Κατηγορία:Ταινίες γυρισμένες στην Αγγλία
Κατηγορία:Ταινίες Δυτικού Μετώπου (Α΄ Παγκόσμιος Πόλεμος)
Κατηγορία:Ταινίες παραγωγής Amblin Entertainment
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Σαμ Μέντες
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2000
Ελισάβετ της Λωρραίνης-Βωντεμόν

Η **Ελισάβετ**, γαλλ. Elisabeth (π. 1395 - 17 Ιανουαρίου 1456) από τον Οίκο της Λωρραίνης-Βωντεμόν ήταν κόρη του κόμη του Βωντεμόν και με τον γάμο της έγινε κόμισσα του Νασσάου-Βάιλμπουργκ.

## Βιογραφία
Ήταν η πρώτη κόρη του Φρειδερίκου Α΄ κόμη του Βωντεμόν και της Μαργαρίτας του Ζουανβίλ, κόρης και κληρονόμου του Ερρίκου κόμη του Βωντεμόν και κυρίου του Ζουανβίλ.

## Οικογένεια
Παντρεύτηκε το 1412 τον Φίλιππο Α΄ κόμη του Νάσσαου-Βάιλμπουργκ και είχε τέκνα:
* Φίλιππος Β΄ 1418-1492, κόμης του Νάσσαου-Βάιλμπουργκ. 
* Ιωάννης Β΄ 1423-1472, κόμης του Νάσσαου-Σααρμπρύκεν.
* Μαργαρίτα 1426-1490, παντρεύτηκε τον Γκέρχαρντ του Ροντεμάκ.
* Ιωαννέττα απεβ. 1481, παντρεύτηκε τον Γεώργιο Α΄ κόμη του Χέννεμπεργκ.

## Πρόγονοι




## Πηγές
* Karl Bartsch (1877), "Elisabeth, Gräfin von Nassau und Saarbrücken", Allgemeine Deutsche Biographie (ADB) (in German), 6, Leipzig: Duncker & Humblot, pp. 18–19
* W. Theodor Elwert (1959), "Elisabeth, Gräfin von Nassau-Saarbrücken", Neue Deutsche Biographie (NDB) (in German), 4, Berlin: Duncker & Humblot, pp. 445–446
* Bernhard Burchert: Die Anfänge des Prosaromans in Deutschland. Die Prosaerzählungen Elisabeths von Nassau-Saarbrücken, Lang, Frankfurt, Bern and New York, 1987 ISBN 3-8204-8189-3

## Παραπομπές


Κατηγορία:Οίκος της Λωρραίνης
Κατηγορία:Κόμισσες του Νάσσαου
Μαρία, κόμισσα του Αρκούρ

Η **Μαρία του Αρκούρ**, γαλλ. Marie (Γαλλική γλώσσα : *Marie of Harcourt*, 9 Σεπτεμβρίου 1398 - 19 Απριλίου 1476) από τον Οίκο του Αρκούρ ήταν κόρη του κόμη του Αρκούρ και με τον γάμο της έγινε κόμισσα του Βωντεμόν και κυρία του Ζουανβίλ. 

## Βιογραφία
Ήταν η πρώτη κόρη του Ιωάννη Ζ΄ κόμη του Αρκούρ & Ωμάλ και βαρόνο του Ελμπέφ, και της Μαρίας των Βαλουά, κόρης του Πέτρου Β΄ κόμη του Αλανσόν. Με το τέλος του πατέρα της (1452) η Μαρία προσπάθησε να διεκδικήσει την κληρονομιά του Αρκούρ με τον αποκλεισμό της μικρότερης αδελφής της Ιωάννας. Η Ιωάννα έγινε τελικά κόμισσα του Ωμάλ, η Μαρία έγινε κόμισσα του Αρκούρ και βαρόνη του Ελμπέφ. Τα εδάφη αυτά είχε στόχο να τα κληρονομήσει ο δεύτερος γιος της Ιωάννης, αλλά αυτός απεβίωσε πριν από αυτήν (1473): την διαδέχθηκε ο εγγονός της Ρενέ Β΄ της Λωρραίνης.

## Οικογένεια
Παντρεύτηκε το 1416 τον Αντώνιο των Λωρραίνης κόμη του Βωντεμόν και κύριο του Ζουανβίλ και είχε τέκνα:
* Φρειδερίκος Β΄ 1428-1470, κόμης τού Βωντεμόν.
* Ιωάννης απεβ. 1473, κόμης του Αρκούρ.
* Ερρίκος απεβ. 1505, επίσκοπος του Τερουάν και του Μετς.
* Μαρία απεβ. 1445, παντρεύτηκε τον Αλαίν Θ΄ του Ροάν.
* Μαργαρίτα απεβ. πριν το 1474, παντρεύτηκε τον Αντώνιο ντε Κροΰ, κόμη του Πορσεάν.

## Παραπομπές


## Πηγές
*Carroll, Stuart (1998). Noble Power During the French Wars of Religion. Cambridge University Press.
*Richard Vaughan, Philip the Good (2002 edition).

Κατηγορία:Γαλλικές ευγενείς οικογένειες
Κατηγορία:Γαλλίδες κόμισσες
Μαρία του Αλανσόν

Η **Μαρία**, γαλλ. Marie (20 Μαρτίου 1373 - 1417) από τον Οίκο των Βαλουά ήταν κόρη του κόμη του Αλανσόν και με τον γάμο της έγινε κόμισσα του Αρκούρ.

## Βιογραφία
Ήταν η πρώτη κόρη του Πέτρου Β΄ κόμη του Αλανσόν και της Μαρίας Σαμαγιάρ, υποκόμισσας του Μπωμόν-ω-Μαιν. 

## Οικογένεια
Παντρεύτηκε το 1390 τον Ιωάννη Ζ΄ κόμη του Αρκούρ και του Ωμάλ και είχε τέκνα:
* Ιωάννης Ζ΄ 1396-1424, κόμης του Ωμάλ.
* Μαρία 1398-1476, παντρεύτηκε τον αντώνιο του Οίκου της Λωρραίνης κόμη του Βωντεμόν. 
* Ιωάννα 1399-1456, παντρεύτηκε πρώτα τον Ιωάννη κύριο του Ριέ και του Ροσφόρ, βαρόνο του Ανσενί (απεβ. 1431) και μετά τον Μπερτράν ντε Ντινάν, βαρόνο ντε Σατωμπριάν, στρατάρχη της Βρετάνης.

## Πρόγονοι





## Πηγές
* Pére Anselm "Histoire des Rois de France"
* "The Royal Family: A Genealogy" by François Velde

## Παραπομπές


Κατηγορία:Πριγκίπισσες της Γαλλίας
Cota altissima

H ***Cota altissima*** (L.) J. Gay είναι εύρωστη ετήσια πόα η οποία, μαζί με πλήθος άλλα φυτά από τα σύνθετα, εντάσσεται στην κοινή ονομασία μαργαρίτες. 

## Περιγραφή
Ο βλαστός της έχει ύψος 20-120cm και στο ανώτερο τμήμα σχηματίζει συνήθως . Τα κεφάλια έχουν διάμετρο συνήθως 25-40mm. Το μήκος του  είναι 1,5-4cm κατά την ανθοφορία και έως 7,5cm και συνήθως ροπαλοειδής κατά την καρποφορία. Τα εξωτερικά βράκτια είναι από επιμήκη ως λογχοειδή, οξύληκτα, χωρίς μεμβρανώδη περιθώρια. Τα εσωτερικά βράκτια είναι επιμήκη-λογχοειδή έως ελλειπτικά-επιμήκη, αποστρογγυλεμένα με διαφανές, καστανό έως μεμβρανώδες περιθώριο και απόληξη. Τα γλωσσοειδή ανθίδια είναι λευκά, έχουν μήκος έως 20mm και συνήθως είναι γόνιμα. Ο δίσκος έχει διάμετρο έως 20mm. Η  είναι ημισφαιρική. Τα λέπια είναι επιμήκη και στην κορυφή στενεύουν σχηματίζοντας μια απόληξη με μήκος ίσο με εκείνο του υπόλοιπου λεπίου. Τα αχαίνια έχουν μήκος 2-2,5cm και τα περιθώρια της κορυφής μπορεί να είναι οξύληκτα ή να φέρουν μια πολύ μικρή κορόνα. Είναι πεπλατυσμένα και ρομβικά σε εγκάρσια διατομή, με 8-10 ραβδώσεις σε κάθε πλευρά.  

## Βιότοπος
Ο βιότοπος της *C. altissima* (L.) J. Gay είναι οι καλλιέργειες, οι καλλιέργειες σε αγρανάπαυση, τα διαταραγμένα εδάφη και τα πρανή των δρόμων σε υψόμετρα 0-1100m. 

## Ανθοφορία
Η περίοδος ανθοφορίας είναι από τον Απρίλη έως τα μέσα Ιουνίου. Σε περιπτώσεις αρδευόμενων καλλιεργειών η ανθοφορία μπορεί να παραταθεί και πέραν αυτής της περιόδου.

## Εξάπλωση
Η *C. altissima* εξαπλώνεται στη Νότια και Κεντρική Ευρώπη, όπως επίσης και τη Νοτιοδυτική και Κεντρική Ασία. 

### Εξάπλωση στην Ευρώπη
Συγκεκριμένα στην Ευρώπη έχει αναφερθεί από την Αλβανία, Βουλγαρία, Γαλλία, Ελλάδα, Ισπανία, Ιταλία, Κορσική, Κροατία, Ουκρανία, πρώην Γιουγκοσλαβία, Ρωσία και Τουρκία. 

### Εξάπλωση στην Ελλάδα
Στην Ελλάδα έχει καταγραφεί στις ακόλουθες φυτογεωγραφικές περιοχές: Ανατολική κεντρική, Βόρεια ανατολική, Βόρεια κεντρική, Βόρεια Πίνδος, Νότια Πίνδος, Κρήτη και Κάρπαθος, Κυκλάδες, Νησιά Βορείου Αιγαίου, Νησιά Δυτικού Αιγαίου, Νησιά Ανατολικού Αιγαίου, Πελοπόννησος, Στερεά Ελλάδα. 

## Συνώνυμα

* *Anthemis altissima* L.
* *A. cota* L.

## Παραπομπές


Κατηγορία:Σύνθετα
Τζοχόρ Μπάχρου

Η **Τζοχόρ Μπάχρου** (, τζάουι: جوهر بهارو), παλαιότερα γνωστή ως Τάντζουνγκ Πούτερι ή Ισκάνταρ Πούτερι, είναι πρωτεύουσα του κρατιδίου Τζοχόρ της Μαλαισίας. Βρίσκεται κατά μήκος του πορθμού του Τζοχόρ στο νότιο άκρο της χερσονήσου της Μαλαισίας. Η Τζοχόρ Μπάχρου έχει πληθυσμό 497.067 κατοίκους, σύμφωνα με την απογραφή του 2010 ενώ η μητροπολιτική περιοχή έχει πληθυσμό 1.638.219 κατοίκους και είναι η τρίτη μεγαλύτερη της χώρας, σε πληθυσμό.

Η Τζοχόρ Μπάχρου ιδρύθηκε το 1855 ως Ισκάνταρ Πούτερι όταν το Σουλτανάτο του Τζοχόρ τέθηκε υπό την επιρροή του Temenggong Daeng Ibrahim. Η περιοχή μετονομάστηκε σε Τζοχόρ Μπάχρου το 1862 και έγινε η πρωτεύουσα του Σουλτανάτου όταν το κέντρο διοίκησης του Σουλτανάτου μεταφέρθηκε εκεί από το Telok Blangah.

Κατά τη διάρκεια της βασιλείας του σουλτάνου Αμπού Μπάκαρ, υπήρξε ανάπτυξη και εκσυγχρονισμός της πόλης, με την κατασκευή διοικητικών κτιρίων, σχολείων, θρησκευτικών κτιρίων και σιδηροδρόμων που τη συνδέουν με τη Σιγκαπούρη. Η Τζοχόρ Μπάχρου καταλήφθηκε από τις ιαπωνικές δυνάμεις από το 1942 έως το 1945. Η Τζοχόρ Μπάχρου έγινε το λίκνο του μαλαισιανού εθνικισμού μετά τον πόλεμο και το 1946 στην πόλη ιδρύθηκε ένα πολιτικό κόμμα με την επωνυμία United Malays National Organization (UMNO). Μετά το σχηματισμό της Μαλαισίας το 1963, η Τζοχόρ Μπάχρου διατήρησε την ιδιότητά της ως πρωτεύουσα του κρατιδίου και το 1994 της απονεμήθηκε το καθεστώς της πόλης.

## Παραπομπές


Κατηγορία:Πόλεις της Μαλαισίας
World Athletics Indoor Tour

εναλλ.=|μικρογραφία|223x223εσ|Το πρώην λογότυπο του θεσμού.
Το **World Athletics Indoor Tour** είναι μια σειρά από μίτινγκ κλειστού στίβου που διοργανώνεται από την World Athletics. Ο θεσμός ξεκίνησε το 2016 ως **IAAF World Indoor Tour** (πρώην ονομασία) με 4 μίτινγκ. Σχεδιάστηκε για να δημιουργήσει μια σειρά από μίτινγκ σε στυλ Diamond League, για ανεβάσει το προφίλ του κλειστού στίβου, αντικαθιστώντας τη σειρά IAAF Indoor Permit Meetings.

## Εκδόσεις

## Μίτινγκ
Το 2016 ήταν 4 τα μίτινγκ, το 2017 αφαιρέθηκε το Globen Galan και προστέθηκαν το Copernicus Cup και το PSD Bank Meeting, ενώ το 2018 προστέθηκε το Villa de Madrid Indoor Meeting. Το 2020 προστέθηκε το Lievin Meeting.

## Ρεκόρ

### Άνδρες

### Γυναίκες

### Άλλα ρεκόρ

## Παραπομπές
Αικατερίνη της Λωρραίνης (μαργραβίνα)

H **Αικατερίνη της Λωρραίνης** (γαλλικά: *Catherine de Lorraine*, 1407 - 1 Μαρτίου 1439) από τον Οίκο της Λωρραίνης ήταν κόρη του δούκα της Λωρραίνης και με τον γάμο της έγινε μαργραβίνα του Μπάντεν-Μπάντεν.

## Βιογραφία
Ήταν η δεύτερη κόρη του Καρόλου Β΄ δούκα της Λωρραίνης και της Μαργαρίτας των Βίττελσμπαχ, κόρης του Ρούπρεχτ εκλέκτορα του Παλατινάτου και βασιλιά της Γερμανίας.

## Οικογένεια
Παντρεύτηκε το 1422 τον Ιάκωβο μάργραβο του Μπάντεν-Μπάντεν και είχε τέκνα:
* Κάρολος Α΄ 1427-1475, μάργραβος του Μπάντεν-Μπάντεν
* Βερνάρδος Β΄ 1428/29-1458, μάργραβος του Μπάντεν-Μπάντεν, άγιος.
* Ιωάννης Β΄ 1434-1503, εκλέκτορας-αρχιεπίσκοπος του Τρηρ.
* Μαργαρίτα 1431-1457, παντρεύτηκε τον Αλβέρτο Γ΄ Αχιλλέα εκλέκτορα του Βρανδεμβούργου.
* Γεώργιος 1433-1484, επίσκοπος του Μετς.
* Μάρκος 1434-1478, μέλος του Συλλόγου (canon) του καθεδρικού της Λιέγης και του Στρασβούργου.
* Ματθίλδη 1435/39-1485, ηγουμένη στο αββαείο του Τρηρ.

## Πρόγονοι





## Παραπομπές


## Πηγές
* Arthur Kleinschmidt: Jacob I., Markgraf von Baden und Hochberg [in:] Allgemeine Deutsche Biographie (ADB), vol 13, Duncker & Humblot, Leipzig 1881, pp. 532–534.
* Konrad Krimm: Jakob I., Markgraf von Baden [in:] Neue Deutsche Biographie (NDB), vol. 10, Duncker & Humblot, Berlin 1974, p. 311 online.

Κατηγορία:Οίκος του Τσέρινγκεν
Κατηγορία:Δούκισσες της Λωρραίνης
Κατηγορία:Μαργραβίνες της Βάδης
Χωριό Καλύμνου

Το **Χωριό Καλύμνου** είναι χωριό το οποίο βρίσκεται στο νησί της Καλύμνου. Βρίσκεται δίπλα στο χωριό Άργος Καλύμνου και πολύ κοντά στον κρατικό αερολιμένα Καλύμνου. Το Χωριό έχει πληθυσμό 3.311 κατοίκων. Το χωριό βρίσκεται κοντά στη θάλασσα, σε υψόμετρο 101 μέτρων. 

## Παραπομπές


Κατηγορία:Χωριά της Καλύμνου
Βιεσχοσλάβα Λουντμίλλα της Μεγάλης Πολωνίας

Η **Βιεσχοσλάβα-Λουντμίλα**, πολων. Wierzchoslawa Ludmiła (πριν το 1153 - πριν το 1223) από τον Οίκο των Πιάστ ήταν κόρη του υψηλού δούκα της Πολωνίας και με τους γάμους της έγινε δούκισσα της Λωρραίνης.

## Βιογραφία
Ήταν η δεύτερη κόρη του Μιέσκο Γ΄ του Γηραιού υψηλού δούκα της Πολωνίας και της Ελισάβετ  των Άρπαντ, κόρης του Μπέλα Β΄ της Ουγγαρίας.

## Οικογένεια
Παντρεύτηκε το 1167 τον Φρειδερίκο Α΄ δούκα της Λωρραίνης και είχε τέκνα:
* Φρειδερίκος Β΄ απεβ. 1213, δούκας της Λωρραίνης.
* Τιερρύ κύριος τού Ωτινύ. Νυμφεύτηκε τη Ζερτρούντ ντε Μονμορανσύ, κόρη τού Ματιέ Β΄ λε Γκραν, κοντόσταυλου της Γαλλίας.
* Ερρίκος ο Λομβαρδός, έκτισε το κάστρο στο Μπαϋόν.
* Φίλιππος (απεβ. 1243), κύριος τού Γκερμπεβίλλ.
* Ματθαίος 1170-1217, επίσκοπος τού Τουλ.
* Αγαθή απεβ. 1242, ηγουμένη στο Ρεμίρεμοντ.
* Ιουδήθ, παντρεύτηκε τον Ερρίκο Β΄ κόμη τού Ζαλν.
* Εντβίζ απεβ. 1228, παντρεύτηκε τον Ερρίκο Α΄ κόμη τού Τσβάιμπρυκεν.
* Κουνιγκούνντα, παντρεύτηκε τον Βάλεραν Γ΄ δούκα τού Λίμπουργκ.

## Παραπομπές


## Πηγές
* Cawley, Charles, POLAND, Medieval Lands database, Foundation for Medieval Genealogy
* Marek, Miroslav. "Complete Genealogy of the House of Rurik". Genealogy.EU

Κατηγορία:Οίκος των Πιαστ
Κατηγορία:Δούκισσες της Λωρραίνης
Κατηγορία:Πολωνές πριγκίπισσες
Σόνασι Μπάρμπερ

Ο **Σόνασι Μπάρμπερ** (27 Μαΐου 1994 - 17 Ιανουαρίου 2024) ήταν Καναδός αθλητής του στίβου, ο οποίος εξειδικευόταν στο άλμα επί κοντώ. Ήταν ο πρώην παγκόσμιος πρωταθλητής στο αγώνισμα, έχοντας κερδίσει το 2015 με άλμα στα 5.90 μέτρα. Ήταν και ο πρώην νικητής των Παναμερικανικών Αγώνων από το 2015, με άλμα στα 5.80. Είχε και δύο μετάλλια σε Αγώνες της Κοινοπολιτείας, από το 2014 και το 2018.

Είχε ατομικό ρεκόρ 5.93 μέτρα στον ανοιχτό στίβο από τις 25 Ιουλίου 2015, καθώς και 6.00 μέτρα στον κλειστό στίβο από το 2016. Είχε επίσης στην κατοχή του το ρεκόρ Παναμερικανικών Αγώνων στο άλμα επί κοντώ.

Απεβίωσε μετά από επιπλοκή της υγείας του στις 17 Ιανουαρίου 2024, σε ηλικία 29 ετών.

## Παραπομπές

## Εξωτερικοί σύνδεσμοι

* Ο 

Κατηγορία:Καναδοί αθλητές του στίβου
Κατηγορία:Επικοντιστές
Ελισάβετ της Νυρεμβέργης

H **Ελισάβετ**, γερμ. Elisabet von Nürnberg von Wettin (1358 - 26 Ιουλίου 1411) από τον Οίκο των Χοεντσόλερν ήταν κόρη του μπουργκράβου της Νυρεμβέργης και με τον γάμο της έγινε εκλέκτορας του Παλατινάτου & βασίλισσα της Γερμανίας.

## Βιογραφία
Ήταν η πρώτη κόρη του Φρειδερίκου Ε΄ των Χοεντσόλερν μπουργκράβου της Νυρεμβέργης και της Ελισάβετ των Βέττιν, κόρης του Φρειδερίκου Β΄ μαργράβου του Μάισσεν.

## Οικογένεια
Παντρεύτηκε το 1374 τον Ρούπερτ των Βίττελσμπαχ βασιλιά της Γερμανίας και είχε τέκνα:
* Ρούπερτ Πίπαν 1375-1397, απεβίωσε 22 ετών.
* Μαργαρίτα 1376-1434, παντρεύτηκε τον Κάρολο Β΄ δούκα της Λωρραίνης. 
* Φρειδερίκος π. 1377-1401, απεβίωσε 24 ετών.
* Λουδοβίκος Γ΄ 1378-1436, εκλέκτορας του Παλατινάτου.
* Αγνή 1379-1401, παντρεύτηκε τον Αδόλφο Α΄ δούκα της Κλέβης.
* Ελισάβετ 1381-1408, παντρεύτηκε τον Φρειδερίκο Δ΄ των Αψβούργων δούκα της Αυστρίας.
* Ιωάννης 1383-1443, παλατινός κόμης του Νόιμαρκτ. Ο γιος του:
** Χριστόφορος Γ΄ 1416-1448, έγινε βασιλιάς της Δανίας, της Νορβηγίας και της Σουηδίας.
* Στέφανος 1385-1459, παλατινός κόμης του Ζίμερν-Τσβάιμπρυκεν. Από τον κλάδο αυτόν προέρχονται έξι βασιλείς της Βαυαρίας, τρεις της Σουηδίας και ένας της Ελλάδας. Απόγονοί του υπάρχουν ως τις ημέρες μας.
* Όθων Α΄ 1390-1461, παλατινός κόμης του Μόσμπαχ και μετά του Μόσμπαχ-Νόιμαρκτ.

## Πρόγονοι


## Παραπομπές


## Πηγές
* Hlavacek, Ivan (2000). "The Empire:The Luxembourgs and Rupert of the Palatinate, 1347-1410". The New Cambridge Medieval History:c.1300-1415. Volume 6. Cambridge University Press.

Κατηγορία:Οίκος των Χοεντσόλερν
Κατηγορία:Εκλέκτειρες του Παλατινάτου
Κατηγορία:Βασίλισσες της Γερμανίας
Ίλαρι Μπλάζι

Η **Ίλαρι Μπλάζι** (ιταλ.: *Ilary Blasi*), (Ρώμη, 28 Απριλίου 1981) είναι Ιταλίδα μοντέλο, τηλεοπτική προσωπικότητα και πρώην ηθοποιός.

## Πρώτα χρόνια
Γεννήθηκε στις 28 Απριλίου 1981 στη Ρώμη από τους Ντανιέλα και Ρομπέρτο Μπλάζι. Έχει δύο αδελφές, τη Σίλβια που είναι μεγαλύτερη και τη Μέλοντι που είναι μικρότερη της.

## Σταδιοδρομία
Η Ίλαρι ξεκίνησε την καριέρα της το 1987 παίζοντας σε διαφημίσεις. Το 1987-1989, η Μπλάζι έπαιξε σε 5 ταινίες. Την ίδια εποχή άρχισε να εργάζεται ως μοντέλο. 

Στις 10 Σεπτεμβρίου 2001 έκανε τηλεοπτική πρεμιέρα ως συμπαρουσιάστρια της εκπομπής «Passaparola». 

## Προσωπική ζωή
Παντρεύτηκε τον πρώην ποδοσφαιριστή Φραντσέσκο Τόττι στις 19 Ιουνίου 2005, ύστερα από δύο χρόνια σχέσης. Απέκτησαν τρία παιδιά: έναν γιο, τον Κριστιάν (γενν. 6 Νοεμβρίου 2005) και δύο κόρες, τη Σανέλ (γενν.13 Μαΐου 2007)  και την Ισαμπέλ (γενν. 10 Μαρτίου 2016). Στις 11 Ιουλίου 2022 ανακοινώθηκε ο χωρισμός τους.

## Φιλμογραφία

### Τηλεόραση

## Εξωτερικοί σύνδεσμοι
* 

## Παραπομπές


Κατηγορία:Ιταλίδες μοντέλα
Κατηγορία:Ιταλίδες ηθοποιοί
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Ελεονώρα του Βερμαντουά

Η **Ελεονώρα, κόμισσα του Βερμαντουά** (Γαλλική γλώσσα : *Eleanor de Vermandois*, 1148/1149 - 19/21 Ιουνίου 1213) από τον Οίκο των Καπετιδών ήταν κόρη του κόμη του Βερμαντουά και με τους γάμους της έγινε πρώτα κόμισσα του Όστερβαντ, μετά κόμισσα του Νεβέρ, έπειτα κόμισσα του Μπουλόν και τέλος κόμισσα του Μπωμόν. Ήταν κόρη του Ραούλ Α΄ του Βερμαντουά και της Πετρονίλλας των Πουατιέ, κόρης του Γουλιέλμου Ι΄, δούκα της Ακουιτανίας.
Η Ελεονώρα ήταν το μικρότερο παιδί του πατέρα της από τον δεύτερο γάμο του, μεγαλύτερα αδέλφια της ήταν ο Ραούλ Β΄ του Βερμαντουά και η Ελισάβετ του Βερμαντουά, μεγαλύτερος ετεροθαλής αδελφός της από τον πρώτο γάμο του πατέρα της ήταν ο Φήλιξ του Βαλουά. Λίγα χρόνια αργότερα οι γονείς της χώρισαν, ο πατέρας της παντρεύτηκε σε τρίτο γάμο της Λωρέτ της Φλάνδρας (1152) αλλά πέθανε αργότερα την ίδια χρονιά. Την εποχή που γεννήθηκε ήταν τέταρτη σε σειρά διαδοχής για την κομητεία του Βερμαντουά, κατόρθωσε ωστόσο να κληρονομήσει τον τίτλο. Η Ελεονώρα παντρεύτηκε σε πρώτο γάμο τον έφηβο Γοδεφρείδο του Οίκου της Φλάνδρας, κόμη του Όστερβαντ (1162) γιο του Βαλδουίνου Δ΄ του Αινώ, ο σύζυγος της πέθανε ωστόσο την ίδια χρονιά ενώ ετοιμαζόταν για ταξίδι στην Παλαιστίνη. Το 1164 η Ελεονώρα έκανε δεύτερο γάμο, με τον Γουλιέλμο Δ΄, κόμη του Νεβέρ αυτός απεβίωσε 4 έτη μετά στην Άκρα, σε Σταυροφορία. Η Ελεονώρα παντρεύτηκε σε τρίτο γάμο τον Ματθαίο του Οίκου της Λωρραίνης κόμη του Μπουλόν, ο οποίος είχε διαζευχθεί την πρώτη σύζυγο του Μαρία Α΄ της Βουλώνης ένα έτος πριν. Είχε τέκνο:

*μία κόρη, απεβ. νήπιο.

Το 1173 ο Ματθαίος, στην πολιορκία του Τρεντόν (νυν Νεσατέλ-αν-Μπραι) χτυπήθηκε από το βέλος ενός τοξότη μοιραία.
Το 1175 η Ελεονώρα παντρεύτηκε για 4η φορά, με τον Ματθαίο Γ΄ κόμη του Μπωμόν, έζησαν 17 έτη, ώσπου το 1192 ο Ματθαίος Γ΄ διαζεύχθηκε την Ελεονώρα (1192). Δεν απέκτησε (επιζώντες) απογόνους από τους γάμους της. Η Ελεονώρα ήταν τέταρτη σε σειρά διαδοχής στην κομητεία του Βερμαντουά, ο μεγαλύτερος ετεροθαλής αδελφός της ωστόσο Φήλιξ παραιτήθηκε για να γίνει μοναχός (1160), ο αδελφός της Ραούλ πέθανε από λέπρα χωρίς απογόνους (1176) και η αδελφή της Ελισσάβετ πέθανε επίσης (1183). Η αδελφή της δεν είχε αποκτήσει παιδιά από τον γάμο της με τον σύζυγο της Φίλιππο της Αλσατίας οπότε η Ελεονώρα κατόρθωσε να αποκτήσει νόμιμα την κομητεία του Βερμαντουά. Ο Φίλιππος αρνήθηκε να την παραδώσει στην Ελεονώρα, σε απάντηση αυτή ζήτησε βοήθεια από τον βασιλιά της Γαλλίας Φίλιππο Αύγουστο. Με την *"Συνθήκη της Αμιένης"* (20 Μαρτίου 1186) η Ελεονώρα κράτησε το Βαλουά και τμήμα του Βερμαντουά με τον τίτλο της κόμισσας του Βερμαντουά. Όταν πέθανε ο Φίλιππος (1193) κληρονόμησε και το υπόλοιπο του Βερμαντουά με τον όρο να παραδώσει όλο το Βερμαντουά στον βασιλιά Φίλιππο Αύγουστο αν πέθαινε χωρίς απογόνους. Πέθανε χωρίς απογόνους και την κληρονόμησε ο βασιλιάς Φίλιππος.

## Παραπομπές
 		


## Πηγές
*FMG Medieval Lands, Northern France

Κατηγορία:Οίκος των Καπετιδών
Κατηγορία:Γαλλίδες κόμισσες
Σαν Φελίτσε Τσιρτσέο

Το **Σαν Φελίτσε Τσιρτσέο** (ιταλικά: *San Felice Circeo*) είναι πόλη και κοινότητα στην επαρχία Λατίνα, στην περιοχή του Λάτσιο, στην κεντρική Ιταλία.

Η πόλη υπάγεται στο εθνικό πάρκο Τσιρτσέο. Ένα από τα αξιοθέατα της πόλης είναι το Γκρότα Γκουατάρι, ενός εκ των παλαιότερων χώρων όπου μαρτυράται παρουσία των Νεάντερταλ στην Ιταλία.

Ο φάρος του ακρωτηρίου Τσιρτσέο βρίσκεται 3 χιλιόμετρα από την παλιά πόλη. Στις 31 Μαΐου 2015 η πόλη είχε πληθυσμό 10.018 κατοίκων.

## Ιστορία
Ο Ρωμαίος Τριουμβίρος Λεπίδος εξορίστηκε στην πόλη μετά την πτώση του το 36 π.Χ. από τον πρώην συνάδελφο του και μελλοντικό αυτοκράτορα της Ρωμαϊκής αυτοκρατορίας, Οκταβιανό.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις του Λάτιου
Ελισάβετ της Ουγγαρίας, δούκισσα της Μεγάλης Πολωνίας

Η **Ελισάβετ**, ουγγρ. Erzsébet (π. 1128 - 21 Ιουλίου 1154) από τον Οίκο των Άρπαντ ήταν πριγκίπισσα της Ουγγαρίας και με το γάμο της έγινε δούκισσα της Μεγάλης Πολωνίας.

## Βιογραφία
Ήταν η δεύτερη κόρη του Μπέλα Β΄ της Ουγγαρίας και της Ελένης των Βουκάνοβιτς, κόρης του Ούρος Α΄ μεγάλου πρίγκιπα της Ράσκας.

## Οικογένεια
Παντρεύτηκε το 1136 τον Μιέσκο Γ΄ των Πιαστ τον *Γηραιό* δούκα της Μεγάλης Πολωνίας και είχε τέκνα:
* Όντον π. 1149-1194, δούκας της Μεγάλης Πολωνίας και τού Πόζναν.
* Στέφανος π. 1150-1166/77.
* Ελισάβετ π. 1152-1209, παντρεύτηκε πρώτα τον Σομπιέσλαφ Β΄ των Πρεμυσλιδών δούκα της Βοημίας και μετά τον Κορράδο Β΄ των Βέττιν μάργραβο της Λουσατίας.
* Βιεσχοσλάβα-Λουντμίλλα πριν το 1153-πριν το 1223, παντρεύτηκε τον Φρειδερίκο Α΄ δούκα της Λωρραίνης.
* Γιούντιτ/Ιουδήθ πριν το 1154-μετά το 1201, παντρεύτηκε τον Βερνάρδο κόμη τού Άνχαλτ.

## Πρόγονοι

## Πηγές
* Jasiński K., Rodowód pierwszych Piastów, Warsaw-Kraków 1992, pp. 235-240.
* Cawley, Charles, POLAND: Mieszko III died 1202, Medieval Lands database, Foundation for Medieval Genealogy

## Παραπομπές


Κατηγορία:Οίκος των Άρπαντ
Κάθετος κήπος

[μικρογραφία|Κάθετος κήπος στο [Μονακό.]]
Ο όρος “**κάθετος κήπος**” χρησιμοποιείται για να περιγράψει την φύτευση κάθετων επιφανειών όπως προσόψεις κτηρίων, εσωτερικοί ή εξωτερικοί τοίχοι, κολώνες, αψίδες, φράχτες κ.λ.π. Ένας κάθετος κήπος μπορεί να καλύψει ένα ολόκληρο κτήριο ή ένα μικρό μέρος ενός τοίχου. Μπορεί ακόμα να αποτελεί και μία αυτόνομη **φυτεμένη κάθετη επιφάνεια**. Οι κάθετοι κήποι αναφέρονται και σαν “πράσινοι τοίχοι” (green walls), “βιοτοίχοι” (biowalls), “οικοτοίχοι” (ecowalls) ή “ζωντανοί τοίχοι” (living walls). Συνήθως κάθε ένας από αυτούς τους χαρακτηρισμούς περιγράφει ένα συγκεκριμένο τύπο κάθετου κήπου.

## Προέλευση
Η **τεχνολογία των κάθετων κήπων** είναι ότι πιο σύγχρονο έχει να επιδείξει η αρχιτεκτονική τοπίου. Πολλοί σύγχρονοι κατασκευαστές θεωρούν, και όχι άδικα, “πατέρα” των κάθετων κήπων τον γνωστό για τα έργα του βοτανολόγο Patrick Blanc. Ωστόσο αξίζει να αναφερθεί ότι πολύ νωρίτερα ο Stanley Hart White, καθηγητής αρχιτεκτονικής τοπίου στο πανεπιστήμιο του Ιλινόι, είχε κατασκευάσει έναν κάθετο κήπο χρησιμοποιώντας αυτόνομες φυτεμένες μονάδες που μπορούσαν να δομηθούν και να δημιουργήσουν τοίχο σε μεγάλο ύψος. Ο ίδιος ονόμασε την εφεύρεση του “βοτανικά τούβλα” και την κατοχύρωσε το 1938 με δίπλωμα ευρεσιτεχνίας με τίτλο “αρχιτεκτονική δομή και σύστημα που φέρει βλάστηση” (vegetation-Bearing Architectonic Structure and System).

## Κατηγορίες κάθετων κήπων
Οι κάθετοι κήποι μπορούν να διαχωριστούν σε 2 βασικές κατηγορίες. Τις "πράσινες προσόψεις" και τους "ζωντανούς τοίχους"

### Πράσινες προσόψεις
Θα μπορούσε να πει κανείς πως ο πιο απλός “πράσινος τοίχος” μπορεί να δημιουργηθεί με τη φύτευση αναρριχόμενων φυτών στο έδαφος ή σε φυτοδοχεία ή κρεμοκλαδών φυτών φυτεμένων σε ταρατσόκηπο. Σε αυτή τη σκέψη στηρίζονται οι “πράσινες προσόψεις”. Φυσικά η τεχνολογία τους δεν είναι τόσο απλοϊκή, αφού για τη δημιουργία τους χρησιμοποιούνται ειδικές δομές που υποστηρίζουν τα αναρριχώμενα φυτά (ώστε να μην επηρεάζουν τον τοίχο), τα οποία φυτεύονται είτε στο έδαφος, είτε σε φυτοδοχεία ενδιάμεσα του τοίχου (παράθυρα, μπαλκόνια). 

#### Zωντανοί τοίχοι
Τα βασικά συστήματα "ζωντανών τοίχων" είναι 3 :

* **Σύστημα “χαλαρού υποστρώματος”**

* **Σύστημα “χαλιού”**

* **Σύστημα “ενοτήτων” (structural media)**

## Παραπομπές


## Εξωτερικοί σύνδεσμοι

Κατηγορία:Κήποι
Κατηγορία:Βιωσιμότητα κτιρίων
Κατηγορία:Διακόσμηση εσωτερικών χώρων
Ίγκα Μπάουμγκαρτ-Βίταν

Η **Ίγκα Μπάουμγκαρτ-Βίταν** (πολωνικά: *Iga Baumgart-Witan*, γενν. 11 Απριλίου 1989) είναι Πολωνή αθλήτρια του στίβου, η οποία ειδικεύεται στα 400 μέτρα. Κέρδισε δύο μετάλλια στους Θερινούς Ολυμπιακούς Αγώνες του 2020, χρυσό στη μικτή σκυταλοδρομία 4 × 400 μ. και αργυρό στην σκυταλοδρομία 4 × 400 μ. γυναικών. Συμμετείχε επίσης στη σκυταλοδρομία 4 × 400 μ. στους Θερινούς Ολυμπιακούς Αγώνες του 2012 και του 2016, καθώς και σε δύο Παγκόσμια Πρωταθλήματα.

## Ατομικά ρεκόρ
**Ανοικτός στίβος**

* 200 μέτρα – 23.77 (+2.0 μ/δ, Γκντανσκ, 2012)
* 400 μέτρα – 51.02 (Ντόχα, 2019)

**Κλειστός στίβος**

* 200 μέτρα – 24.65 (Σπάουα, 2012)
* 400 μέτρα – 51.91 (Τόρουν, 2019)

## Παραπομπές


## Εξωτερικοί σύνδεσμοι
* 
* 

Κατηγορία:Πολωνές αθλήτριες δρόμων ταχύτητας
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Πολωνοί χρυσοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αξιωματικοί του Τάγματος της Αναγέννησης της Πολωνίας
Έντγκαρ Ράιτ

Ο **Έντγκαρ Χάουαρντ Ράιτ** (αγγλικά: *Edgar Howard Wright*, 18 Απριλίου 1974) είναι Άγγλος σκηνοθέτης, σεναριογράφος και παραγωγός. Είναι ιδιαίτερα γνωστός για το σατιρικό ύφος των ταινιών του, οι οποίες κινούνται γρήγορα μέσω της δράσης, ενώ χαρακτηριστικό του είναι επίσης και το στυλ στο μοντάζ. Επίσης, δίνει μεγάλο ρόλο και στη μουσική στα έργα του. 

Ο Ράιτ, γεννήθηκε στην Αγγλία και πήγε σχολείο στην Ουαλία. Κατά τη δεκαετία του 1990, σπούδασε στο Arts University Bournemouth. Την καριέρα του την ξεκίνησε με μικρού μήκους ανεξάρτητες ταινίες. Η πρώτη του μεγάλου μήκους ήρθε το 1995, με το *A Fistful of Fingers*. Το 1996, σκηνοθέτησε και στην τηλεόραση, το *Asylum*, ξεκινώντας εκεί τη συνεργασία του με τον Σάιμον Πεγκ, η οποία είναι ενεργή έως και σήμερα. Μεταξύ των πιο γνωστών ταινιών είναι η τριλογία *[[Three Flavours Cornetto (τριλογία)|The Three Flavoured Cornetto]]* (2004-2013) και το *[[Baby Driver]]* (2017).

Εκτός από τη σκηνοθεσία έχει ασχοληθεί και με το σενάριο, με πιο γνωστά στις ταινίες *[[Ο Σκοτ Πίλγκριμ Εναντίον των 7 Πρώην]]* (2010), *[[Οι περιπέτειες του Τεν Τεν: Το μυστικό του μονόκερου]]* (2011) και *[[Ant-Man (ταινία)|Ant-Man]]* (2015). Ο Ράιτ, κατά τη διάρκεια της καριέρας του έχει πάρει αρκετές υποψηφιότητες και βραβεία, μερικές από τις νίκες του ήταν το British Independent Film Awards (σενάριο), το 2004 και το Empire Awards (σκηνοθεσία), το 2011.

## Παραπομπές


## Εξωτερικοί σύνδεσμοι

* 
* 

Κατηγορία:Άγγλοι σεναριογράφοι
Κατηγορία:Άγγλοι ηθοποιοί τηλεόρασης
Κατηγορία:Άγγλοι σκηνοθέτες κινηματογράφου
Els Quatre Gats

Το **Ελς Κουάτρε Γκατς** (, ) είναι καφετέρια στη Βαρκελώνη, Καταλονία, η οποία έγινε εξαιρετικά γνωστή ως χώρος συνάντησης διαφόρων δημοφιλών καλλιτεχνών, κατά την περίοδο του μοντερνισμού στην Καταλονία, γνωστή ως *[[Καταλανικός μοντερνισμός|modernisme]]*.

Η καφετέρια άνοιξε στις 12 Ιουνίου του 1897, στο γνωστό Casa Martí, και ήταν χοστέλ, μπαρ και καμπαρέ, έως ότου γίνει το γνωστό μέρος συνάντησης διαφόρων δημοφιλών καλλιτεχνών, κεντρικών φιγούρων του μοντερνισμού στη Βαρκελώνη, όπως του Πάμπλο Πικάσο και του Ραμόν Κάζας ι Καρμπό. Ωστόσο, περί το 1903, το μέρος έκλεισε λόγω οικονομικών δυσκολιών. Το 1978, όμως, άνοιξε ξανά, κι από το 1991 είναι στη σημερινή του κατάσταση.

## Παραπομπές


## Περαιτέρω μελέτη
*  

## Εξωτερικοί σύνδεσμοι
* 
*  

Κατηγορία:Πολιτισμός στη Βαρκελώνη
Στέργιος Αδαμόπουλος

Ο **Στέργιος Αδαμόπουλος** ήταν αγωνιστής στην Ελληνική Επανάσταση του 1821. Καταγόταν από την Κασσάνδρα και πολέμησε μαζί με τον Εμμανουήλ Παπά στη Μακεδονία. Αφότου η επανάσταση έσβησε στη Μακεδονία, ο Αδαμόπουλος κατέφυγε στη Σκόπελο και από εκεί στα Ψαρά, όπου ήταν επικεφαλής ενός μικρού σώματος προσφύγων Μακεδόνων. Αργότερα κατατάχθηκε στο ναυτικό, οπότε έλαβε μέρος στην πολιορκία του Ναυαρίνου και στην επιχείρηση της Αλεξάνδρειας υπό τις διαταγές του Κ. Κανάρη.

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 40

Αδαμοπουλος, Στεργιος
Χιλπέριχος Β΄ της Βουργουνδίας

Ο **Χιλπέριχος Β΄ της Βουργουνδίας** (Λατινική γλώσσα : *Chilperikus*, περί το 450 - 493), Συμβασιλέας της Βουργουνδίας (473 - 493) ήταν ο μεγαλύτερος γιος του Γονδίοχου. Ο Χιλπέριχος Β΄ ήταν την περίοδο 463 - 473 συμβασιλέας στο Βασίλειο των Βουργουνδών μαζί με τον πατέρα του. Με τον θάνατο του Γονδίοχου (473 ή 474) ο Χιλπέριχος Β΄ και οι τρεις μικρότεροι αδελφοί του μοίρασαν το βασίλειο : ο Χιλπέριχος Β΄ δέχτηκε τη Βαλάνς, ο Γοδεγισήλος την Γενεύη, ο Γονδεβαύδος τη Βιέν και ο Γοδομάρος Β΄ την Λυών.
Στις αρχές της δεκαετίας του 470 ο μάγιστρος τού στρατού Εκδίκιος τον πίεσε να υποταχθεί στην Ρωμαϊκή αυτοκρατορία. Ο Χιλπέριχος Β΄ πρόσφερε άσυλο στον Εκδίκιο, την εποχή που οι Βησιγότθοι κατέλαβαν την Ωβέρνη. 

Όταν ο αδελφός του Γονδεβαύδος δολοφόνησε τον μικρότερο αδελφό του Γοδομάρος Β΄, στράφηκε εναντίον του Χιλπέριχου Β΄ (486). Ο Γονδεβαύδος θανάτωσε τον Χιλπέριχο Β΄, έπνιξε την σύζυγο του και έστειλε τις δύο του κόρες εξορία (493). Η μεγαλύτερη Χρόνα έγινε μοναχή και η μικρότερη Κλοτίλδη δραπέτευσε στην αυλή του άλλου του αδελφού Γοδεγισήλου. Όταν ο Σάλιος βασιλιάς Κλόβις Α΄ ζήτησε από τον Γονδεβαύδος το χέρι της ανεψιάς του, ο Βουργουνδός βασιλιάς τού απάντησε ότι δεν μπορούσε να αρνηθεί την πρόταση. Ο Κλόβις Α΄ και ο Γοδεγισήλος συμμάχησαν εναντίον του Γονδεβαύδος σε έναν μακρόχρονο εμφύλιο πόλεμο.

## Παραπομπές


## Πηγές
*Γρηγόριος Τουρώνης, *"Ιστορία των Φράγκων"*, Βιβλίο 2

Κατηγορία:Βασιλείς των Βουργουνδών
Γοδεγισήλος

Ο **Γοδεγισήλος** (Λατινική γλώσσα : *Chilperikus*, πέθανε το 501), Συμβασιλέας της Βουργουνδίας (473 - 501) ήταν ο δεύτερος γιος του βασιλιά Γονδίοχου. Την περίοδο 463 - 473 ήταν Συμβασιλέας στην Βουργουνδία μαζί με τον πατέρα του. Ο Γοδεγισήλος ήταν θείος και δάσκαλος της Αγίας Κλοτίλδης που παντρεύτηκε τον Βασιλιά των Φράγκων Κλόβις Α΄. Με την βοήθεια του Κλόβις Α΄ προσπάθησε να κατακτήσει ολόκληρο το Βασίλειο των Βουργουνδών από τον αδελφό του Γονδεβαύδος που είχε δολοφονήσει τους αδελφούς του Γκοντομάρ και Χιλπέριχο Β΄. 

Με την υπόσχεση ότι θα πληρώσει ετήσιο φόρο ο Κλόβις Α΄ δέχτηκε να βοηθήσει τον Γοδεγισήλο εναντίον του αδελφού του και βάδισε με τον στρατό του στην Βουργουνδία (500). Ο Γονδεβαύδος κάλεσε σε βοήθεια τον Γοδεγισήλο να τον αποκρούσει αλλά είδε έκπληκτος ότι έπρεπε να αντιμετωπίσει τόσο τον στρατό των Φράγκων όσο και τον αδελφό του. Οι δύο στρατοί συναντήθηκαν στην Ντιζόν, ο Γονδεβαύδος δραπέτευσε στην Αβινιόν και ο Γοδεγισήλος οπισθοχώρησε στην Βιέν. Ο Κλόβις Α΄ ακολούθησε τον Γονδεβαύδος στην Αβινιόν και ξεκίνησε να τον πολιορκεί, τον ανάγκασε τελικά να κλείσει ειρήνη και να του δώσει όρκο υποτέλειας. Ο Γονδεβαύδος ανέκαμψε ωστόσο την επόμενη χρονιά με την βοήθεια των Βησιγότθων (501), πολιόρκησε τον Γοδεγισήλο στην Βιέν και τον θανάτωσε, τον αντικατέστησε ο γιος του Γονδεβαύδος Σιγισμόνδος της Βουργουνδίας.

## Παραπομπές
 		


## Πηγές
*Bachrach, Bernard S. (1972). Merovingian Military Organization, 481-751. U of Minnesota Press.
*Reinhold Kaiser: Die Burgunder (= Kohlhammer-Urban-Taschenbücher. Bd. 586). Kohlhammer, Stuttgart 2004

Κατηγορία:Βασιλείς των Βουργουνδών